**Bekendtgørelse for Grønland om Fødevarestyrelsens gennemførelse af restriktive foranstaltninger over for Rusland**

I medfør af § 2, § 4 og § 6, stk. 1, i lov nr. 242 af 7. marts 2023 for Grønland om gennemførelse af restriktive foranstaltninger over for Rusland og Belarus fastsættes efter bemyndigelse:

Kapitel 1
*Anvendelsesområde*

**§ 1.** Bekendtgørelsen finder anvendelse på følgende, såfremt produkterne er underlagt restriktive foranstaltninger i henhold til Rådets forordning (EU) nr. 833/2014 af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine, som senest ændret ved Rådets forordning (EU) 2024/745 af 23. februar 2024

1. Veterinærkontrol i Grønland ved indførsel af fisk og fiskevarer fra Rusland.
2. Eksport af produkter med animalsk indhold fra Grønland til Rusland.
3. Privat indførsel af animalske produkter fra Rusland.
4. Teknisk bistand, mæglervirksomhed eller andre tjenester i relation til produkter, som skal sælges, leveres, overføres eller eksporteres fra Grønland til Rusland.

*Stk. 2.* Bekendtgørelsen finder derudover anvendelse på eksport af produkter med animalsk indhold fra Grønland til Rusland, hvis disse produkter er underlagt restriktive foranstaltninger.

Kapitel 2  *Restriktive foranstaltninger*

**§ 2.** Foranstaltninger, som er fastsat i artikel 3h, stk. 1, stk. 2, litra a, stk. 2a, stk. 3, stk. 4, og artikel 3i, stk. 1, stk. 2, litra a, stk. 3a, og stk. 3c, og artikel 3k, stk. 1, stk. 2, litra a, stk. 4-5, og stk. 6, i Rådets forordning (EU) nr. 833/2014 af 31. juli, jf. bilag 1 til denne forordning finder tilsvarende anvendelse for Grønland.

**§ 3.** Fødevarestyrelsen udsteder ikke eksportcertifikater på produkter omfattet af forbuddet i artikel 3h og artikel 3k i Rådets forordning (EU) nr. 833/2014 af 31. juli 2014.

**§ 4.** Fødevarestyrelsen foretager ikke veterinærkontrol på produkter omfattet af forbuddet i artikel 3i i Rådets forordning (EU) nr. 833/2014 af 31. juli 2014.

Kapitel 3
*Straf og ikrafttræden*

**§ 5.** Med mindre mere indgribende foranstaltninger er forskyldt efter anden lovgivning, kan der idømmes bøde til den, der overtræder artikel 3h, stk. 2, litra a, artikel 3i, stk. 2, litra a, eller artikel 3k, stk. 2, litra a, i Rådets forordning (EU) nr. 833/2014 af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine.
*Stk. 2.* Der kan pålægges selskaber m.v. (juridiske personer) kriminalretligt ansvar efter reglerne i 5. kapitel i kriminallov for Grønland.

**§ 6.** Bekendtgørelsen træder i kraft XXX.
Stk. 2. Bekendtgørelse nr. XXX af XXX 2024 for Grønland om Fødevarestyrelsens gennemførelse af restriktive foranstaltninger over for Rusland ophæves.

**Bilag 1**

**Uddrag fra Rådets forordning (EU) nr. 833/2014 af 31. juli 2014 om restriktive foranstaltninger på baggrund af Ruslands handlinger, der destabiliserer situationen i Ukraine.**

Artikel 3h.

1. Det er forbudt direkte eller indirekte at sælge, levere, overføre eller eksportere luksusvarer, der er opført i bilag XVIII, uanset om de har oprindelse i Unionen, til fysiske eller juridiske personer, enheder eller organer i Rusland eller til brug i Rusland.

2. Det er forbudt:

a) direkte eller indirekte at yde teknisk bistand, mæglervirksomhed eller andre tjenester i forbindelse med de i stk. 1 omhandlede varer og i forbindelse med levering, fremstilling, vedligeholdelse og anvendelse af nævnte varer til fysiske eller juridiske personer, enheder eller organer i Rusland eller til brug i Rusland

 *(2. litra b. finder ikke anvendelse for Grønland)*

*(2. litra c. finder ikke anvendelse for Grønland)*

2a. De i stk. 1 og 2 omhandlede forbud gælder for de luksusvarer, der er opført på listen i bilag XVIII, hvis deres værdi overstiger 300 EUR pr. stk., medmindre andet er fastsat i de nævnte bilag.

3. Forbuddet i stk. 1 finder ikke anvendelse på varer, som er nødvendige til officielle formål for medlemsstaternes eller partnerlandenes diplomatiske eller konsulære repræsentationer i Rusland eller for internationale organisationer, der har immunitet i henhold til folkeretten, eller på deres ansattes personlige effekter.

*(3a. Finder ikke anvendelse for Grønland)*

4. Uanset stk. 1 kan de kompetente myndigheder tillade overførsel eller eksport til Rusland af kulturgoder, som er udlånt som led i et formelt kultursamarbejde med Rusland.

*(4a. finder ikke anvendelse for Grønland)*

Artikel 3i

1. Det er forbudt direkte eller indirekte at købe, importere eller overføre produkter, som giver Rusland betydelige indtægter og dermed muliggør dets handlinger, der destabiliserer situationen i Ukraine, jf. produktlisten i bilag XXI, til Unionen, hvis de har oprindelse i Rusland eller eksporteres fra Rusland.

2. Det er forbudt:

a) direkte eller indirekte i relation til forbuddet i stk. 1 at yde teknisk bistand, mæglervirksomhed eller andre tjenester i forbindelse med produkterne og teknologien omhandlet i stk. 1 og i forbindelse med levering, fremstilling, vedligeholdelse og anvendelse af nævnte produkter og teknologi

 *(Stk. 2, litra b og c. finder ikke anvendelse for Grønland)*

3a. Forbuddet i stk. 1 finder ikke anvendelse på indkøb i Rusland, som er nødvendige for driften af Unionens og medlemsstaternes diplomatiske og konsulære repræsentationer, herunder delegationer, ambassader og missioner, eller som er til personlig brug for medlemsstaternes statsborgere og deres nærmeste familiemedlemmer.

3aa. En medlemsstats kompetente myndigheder kan tillade import af varer bestemt til strengt personlig brug for fysiske personer, der rejser til Unionen, eller for medlemmer af deres nærmeste familie, begrænset til personlige effekter, der ejes af de pågældende personer, og som tydeligvis ikke er bestemt til salg.

*(3ab. Finder ikke anvendelse for Grønland)*

*(3ac. Finder ikke anvendelse for Grønland)*

*(3ad. Finder ikke anvendelse for Grønland)*

*(3ca. Finder ikke anvendelse for Grønland)*

*(3cb. Finder ikke anvendelse for Grønland)*

*(3cc. Finder ikke anvendelse for Grønland)*

*(3cd. Finder ikke anvendelse for Grønland)*

3c. Uanset stk. 1 og 2 kan de kompetente myndigheder give tilladelse til køb, import eller overførsel af de varer, der er opført i bilag XXI eller levering af den dertil knyttede tekniske og finansielle bistand på vilkår, som de skønner hensigtsmæssige, efter at have fastslået, at dette er nødvendigt med henblik på etablering, drift, vedligeholdelse, levering og oparbejdning af brændsel og sikkerhed i forbindelse med civil nuklear kapacitet og fortsat udformning, opførelse og ibrugtagning nødvendig til færdiggørelse af civile nukleare faciliteter, som f.eks. Paks II-projektet, levering af prækursormateriale til fremstilling af medicinske radioisotoper og lignende medicinske anvendelser, eller kritisk teknologi til overvågning af miljøstråling samt til civilt nukleart samarbejde, navnlig inden for forskning og udvikling.

 *(3da. Finder ikke anvendelse for Grønland)*

*(3e. Finder ikke anvendelse for Grønland)*

*(4. Finder ikke anvendelse for Grønland)*

*(5. Finder ikke anvendelse for Grønland)*

Artikel 3k

1. Det er forbudt direkte eller indirekte at sælge, levere, overføre eller eksportere produkter, der kan bidrage til navnlig at styrke den russiske industrielle kapacitet, uanset om de har oprindelse i Unionen, og som er opført i bilag XXIII , til fysiske eller juridiske personer, enheder eller organer i Rusland eller til brug i Rusland.

*(1a. Finder ikke anvendelse for Grønland)*

2. Det er forbudt:

1. direkte eller indirekte at yde teknisk bistand, mæglervirksomhed eller andre tjenester i forbindelse med produkterne og teknologien omhandlet i stk. 1 og i forbindelse med levering, fremstilling, vedligeholdelse og anvendelse af nævnte produkter og teknologi til fysiske eller juridiske personer, enheder eller organer i Rusland eller til brug i Rusland

 *(2. litra b og c. finder ikke anvendelse for Grønland)*

*(3aa. Finder ikke anvendelse for Grønland)*

*(3ab. Finder ikke anvendelse for Grønland)*

*(3ac. Finder ikke anvendelse for Grønland)*

4. Forbuddene i stk. 1 og 2 finder ikke anvendelse på varer, som er nødvendige til officielle formål for medlemsstaternes eller partnerlandenes diplomatiske eller konsulære repræsentationer i Rusland eller for internationale organisationer, der nyder immunitet i overensstemmelse med folkeretten, eller på deres ansattes personlige effekter

5. Medlemsstaternes kompetente myndigheder kan på de vilkår, som de skønner hensigtsmæssige, tillade salg, levering, overførsel eller eksport af de produkter og den teknologi, der er opført i bilag XXIII, eller levering af dertil knyttet teknisk eller finansiel bistand, efter at have fastslået, at sådanne produkter eller sådan teknologi eller ydelse af dertil knyttet teknisk eller finansiel bistand er nødvendig til:

1. medicinske eller farmaceutiske formål eller til humanitære formål såsom at levere eller lette levering af bistand, herunder beholdninger af lægemidler og medicinsk udstyr, fødevarer, eller overførsel af humanitære hjælpearbejdere og dertil knyttet bistand, eller til evakueringer,
2. brug udelukkende for og under fuld kontrol af den godkendende medlemsstat og med henblik på at opfylde dens underholdspligt i områder, som er omfattet af en langsigtet lejeaftale mellem denne medlemsstat og Den Russiske Føderation, eller
3. etablering, drift, vedligeholdelse, levering og oparbejdning af brændsel og sikkerhed i forbindelse med civil nuklear kapacitet og fortsat udformning, opførelse og ibrugtagning nødvendig til færdiggørelse af civile nukleare faciliteter, som f.eks. Paks II-projektet, levering af prækursormateriale til fremstilling af medicinske radioisotoper og lignende medicinske anvendelser, eller kritisk teknologi til overvågning af miljøstråling samt til civilt nukleart samarbejde, navnlig inden for forskning og udvikling.

*(5a. Finder ikke anvendelse for Grønland)*

*(5b. Finder ikke anvendelse for Grønland)*

*(5c. Finder ikke anvendelse for Grønland)*

6. Når de kompetente myndigheder træffer afgørelse om anmodninger om tilladelser som omhandlet i stk. 5, 5a og 5b, må de ikke give tilladelse til eksport til fysiske eller juridiske personer, enheder eller organer i Rusland eller til brug i Rusland, hvis de har rimelig grund til at tro, at produkterne kan have en militær slutanvendelse.

BILAG XVIII

*Liste over luksusvarer, jf. artikel 3h*

FORKLARENDE NOTE Nomenklaturkoderne er taget fra den kombinerede nomenklatur som defineret i artikel 1, stk. 2, i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif[[1]](#footnote-1), og som fastsat i nævnte forordnings bilag I, som er gyldigt på tidspunktet for offentliggørelsen af nærværende forordning og finder tilsvarende anvendelse som ændret ved senere lovgivning.

1) Heste

|  |  |  |
| --- | --- | --- |
| ex | 0101 21 00 | Racerene avlsdyr |
| ex | 0101 29 90 | I andre tilfælde |

2) Kaviar og kaviarerstatning

|  |  |  |
| --- | --- | --- |
| ex | 1604 31 00 | Kaviar |
| ex | 1604 32 00 | Kaviarerstatning |

3) Trøfler og tilberedninger deraf

|  |  |  |
| --- | --- | --- |
| ex | 0709 56 00 | Trøfler |
| ex | 0710 80 69 | Andre varer |
| ex | 0711 59 00 | Andre varer |
| ex | 0712 39 00 | Andre varer |
| ex | 2001 90 97 | Andre varer |
| ex | 2003 90 10 | Trøfler |
| ex | 2103 90 90 | Andre varer |
| ex | 2104 10 00 | Suppe og bouillon samt tilberedninger til fremstilling deraf |
| ex | 2104 20 00 | Homogeniserede sammensatte fødevarer |
| ex | 2106 00 00 | Tilberedte fødevarer, ikke andetsteds tariferet |

12) Bestik og andre skære- og klipperedskaber af ædle metaller eller forsølvede, forgyldte eller platinerede eller dublerede med ædle metaller

|  |  |  |
| --- | --- | --- |
| ex | 8215 00 00 | Skeer, gafler, potageskeer, hulskeer, kageskeer, fiskeknive, smørknive, sukkertænger og lignende artikler til køkken- og bordbrug |

13) Bordservice af porcelæn, stentøj, fajance eller fint ler

|  |  |  |
| --- | --- | --- |
| ex | 6911 00 00 | Bordservice, køkkenartikler og andre husholdningsartikler samt toiletartikler, af porcelæn |
| ex | 6912 00 23  | Af stentøj |
| ex | 6912 00 25 | Af fajance eller fint ler |
| ex | 6912 00 83 | Af stentøj |
| ex | 6912 00 85 | Af fajance eller fint ler |
| ex | 6914 10 00 | Af porcelæn |
| ex | 6914 90 00 | Andre varer |

BILAG XXI

*Liste over produkter og teknologi, jf. artikel 3i*

Del A

|  |  |
| --- | --- |
| KN -kode | Varens navn |
| 0306 | Krebsdyr, også uden skal, levende, ferske, kølede, frosne, tørrede, saltede eller i saltlage; røgede krebsdyr, også uden skal, også kogt før eller under røgningen; krebsdyr med skal, kogt i vand eller dampkogte, også kølede, frosne, tørrede, saltede eller i saltlage |
| 16043100 | Kaviar |
| 16043200 | Kaviarerstatning |

BILAG XXIII

*Liste over produkter og teknologi som omhandlet i artikel 3k*

Del A

|  |  |
| --- | --- |
| KN-kode | Varens navn |
| 5105 | Uld samt fine eller grove dyrehår, kartet eller kæmmet (herunder kæmmet uld i småstykker) |

1. Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif, som senest ændret ved Rådets forordning (EU) 2022/2465 af 12. december 2022 om ændring af bilag I til forordning (EØF) nr. 2658/87 om told- og statistiknomenklaturen og Den Fælles Toldtarif [↑](#footnote-ref-1)